wickkiey/tamil-wikipedia-markdown huggingface dataset:
# ஹன்ட் (ஹாம்செயார் துடுப்பாட்டக்காரர்)

**ஹன்ட் ** (*Hunt*, 18ம் நூற்றாண்டு பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1788-1789 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஹன்ட் (ஹாம்செயார் துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# ஹம்ஃபிரீஸ் (சர்ரே துடுப்பாட்டக்காரர்)

**ஹம்ஃபிரீஸ் ** (*Humphreys *, 18ம் நூற்றாண்டு பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1740 களில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஹம்ஃபிரீஸ் (சர்ரே துடுப்பாட்டக்காரர்) விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# இந்திய மேலாண்மை கழகம் லக்னோ



**இந்திய மேலாண்மை கழகம் லக்னோ** (*Indian Institute of Management Lucknow*, *ஐஐஎம் லக்னோ*) இந்தியாவின் உத்தர பிரதேச மாநிலம் லக்னோவில் உள்ள ஒரு வணிகப் பள்ளி. இதை இந்திய அரசு 1984 ஆம் ஆண்டு நிறுவியது. மேலும் இது நான்காவதாக நிறுவப்பட்ட இந்திய மேலாண்மை கழகம் (ஐஐஎம்) ஆகும். ஐஐஎம் லக்னோவின் முக்கிய வளாகம் 200 ஏக்கர் பரப்பில் லக்னோ இரயில் நிலையத்தில் இருந்து 21 கிலோமீட்டர் மற்றும் லக்னோ விமான நிலையத்தில் இருந்து 31 கிலோமீட்டர் தொலைவில் பிரபந்த் நகரில் அமைந்துள்ளது.
# அஞ்சணம்



காணாமல் போன பொருள்கள் மற்றும் ஆட்கள் தொடர்பான தகவல்களை அறியும் நோக்கில் செய்யப்படும் சோதிடச் சடங்குமுறை **அஞ்சணம்** எனப்படும். அஞ்சண மை எனப்படும் ஒருவகை மையை வெற்றிலையில் இடுவதன் மூலம் அதில் தெரியும் அடையாளங்களைக் கொண்டு காணாமல் போன பொருள் பற்றிய குறிப்பு சொல்லப்படுகிறது. இது நம்பிக்கையை அடிப்படையாகக் கொண்ட ஒரு பின்பற்றலாகும். இந்து சமயத்தைக் கடைப்பிடிக்கும் மக்களிடையே இந்நம்பிக்கை உள்ளது. பகுத்தறிவின் அடிப்படையில் இத்தகைய அறிதல்களை உறுதிப்படுத்தமுடியாது.
# எருவை (புள்)

எருவை என்று சங்க இலக்கியங்களில் குறிப்பிடப்படும் புள்ளில் பல வகை உண்டு. எழால், கழுகு, கருடன், பருந்து, செம்பருந்து, வல்லூறு, புல்லூறு போன்றவை எருவைப் பறவையின் இனங்கள். எருவை என்னும் புல்லும் சங்கப்பாடல்களில் குறிப்பிடப்படுகிறது.  

## சங்கப்பாடல்களில் எருவைப்புள்
:எருவை ஒரு புலால் உண்ணி.  
:எருவையின் மூக்கு வளைந்திருக்கும்.  
:கழுகு வேறு. செஞ்செவி எருவை வேறு.  
:எருவை வேறு, பருந்து வேறு. எருவைக்குத் தலை பெரிதாக இருக்கும்.  
:இரத்த நிறம் கொண்ட எருவை ஒருவகை.  
:இதனைக் குருதி நிறம் கொண்ட எருவை என்னும் பொருள் படும்படிக் குருதி எருவை எனக் குறிப்பிடுவர்.  
:கழுத்து வெள்ளையாய் இருக்கும் எருவை இனமும் உண்டு. இதனை இக்காலத்தில் கருடன் என்கின்றனர்.  
:பெண்-எருவையின் கழுத்தில் புள்ளிச் சிறகுகள் இருக்கும். ஆண்-எருவை எழால் என்னும் புல்லூறு-பறவையோடு சேர்ந்து பறப்பது உண்டு.  
:எருவை உயிருள்ள மனிதர்களையும் தாக்கும்.  
:காட்டு வழியில் செல்வோர் எருவையிடம் கவனமாக இருக்க வேண்டும்.  
:ஆண்-எருவையைச் சேவல் என்பர்.  
:எருவையின் சிறகு வலிமையானது.  
:பறையொலி கேட்டால் எருவை பறந்து ஓடும்.  
:போர்க்களங்களில் இறந்தவர்களின் பிணத்தைத் தின்பதற்காக வானில் வட்டமிடும்.  
:போர் வெற்றியின் அடையாளமாக நடப்படும் வெற்றித் தூணை எருவை தன் இருக்கையாகப் பயன்படுத்திக் கொள்ளும்.  

## அடிக்குறிப்பு
# தேச்யதோடி

**தேச்யதோடி** இராகம் கருநாடக இசையில் பயன்படும் இராகங்களில் ஒன்றாகும். இது எட்டாவது மேளகர்த்தா இராகமும், "நேத்ர" என்று அழைக்கப்படும் இரண்டாவது சக்கரத்தின் இரண்டாவது இராகமுமாகிய தோடியின் ஜன்னிய இராகம் ஆகும்.  

## இலக்கணம்

- இந்த இராகத்தில் சட்சம் (ச), சுத்த ரிஷபம்(ரி<sub>1</sub>), சாதாரண காந்தாரம்(க<sub>2</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>), கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
- இந்த இராகத்தின் ஆரோகணத்தில் ரிஷபம் வராது.
- இதன் ஆரோகண அவரோகணங்கள் பின்வருமாறு.

| அவரோகணம்: | ச நி<sub>2</sub> த<sub>1</sub> ப ம<sub>1</sub> க<sub>3</sub> ரி<sub>2</sub> ச | } |
| --- | --- | --- |

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இது "ஔடவ சம்பூரண" இராகம் எனப்படுகின்றது.
# தனாசிறீ

**தனாசிறீ** இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும்.  

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), காகலி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  

| அவரோகணம்: | ச் நி<sub>3</sub> த<sub>2</sub> ப ம<sub>1</sub> க<sub>3</sub> ரி<sub>2</sub> ச | } |
| --- | --- | --- |

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும்.  
இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இதை "ஔடவ சம்பூரண" இராகம் என்பர்.
# வேழம் (புல்)


**வேழம்** என்பது ஒருவகைப் புல்.  

உடலறிவு மட்டும் கொண்ட உயிரினத்தை கி.மு. நான்காம் நூற்றாண்டில் வாழ்ந்த இலக்கணப் புலவர் தொல்காப்பியர் புல் என்றும் மரம் என்றும் இரு வகையாகப் பாகுபடுத்தியுள்ளார்.  
புல் என்பது உள்ளீடு இல்லாமல் உள்ளே துளை கொண்ட தாவரம்.  

## சங்கப்பாட்டில் வேழம்
வேழம் என்னும் சொல் வேழப்புல்லையும், அப்புல்லை விரும்பி உண்ணும் யானையையும் குறிக்கும்.  

ஐங்குறுநூறு என்னும் சங்கநூல் தொகுப்பில் உள்ளது ஓரம்போகியார் என்னும் புலவர் பாடிய மருதத்திணைப் பாடல்கள். அவரது 100 பாடல்களில் இரண்டாம் பத்தாக உள்ளது வேழப்பத்து என்னும் பகுதி. இதில் வேழப்புல் பற்றிய குறிப்புகள் உள்ளன. வேழப்புல்லை இக்காலத்தில் கொறுக்கைப்புல் என்றும் கொறுக்கைச்சி என்றும் கூறுகின்றனர்.  

:வேழமும் செருந்தியும் வயலில் விளையும்  
:வீட்டில் நட்ட வயலைக்கொடி (வீட்டு வேலியில் உள்ள) வேழத்தில் சுற்றும்.  
:மராஅம் என்னும் வெண்கடம்ப மரச் சோலையில் வேழ வெண்பூ பூக்கும்.  
:கொடிப்பூக்கள் வேழத்தில் ஏறிப் படரும்.  
:வேழம் மூங்கில் போல் துளை கொண்டிருக்கும்.  
:வேழப்பூ கரும்புப்பூ போல இருக்கும்.  
:வேழத்துப் பூக்காம்பிலும் துளை உண்டு.  
:வேழப்பூ குதிரைக் குடுமி போல இருக்கும்.  
:வேழப்பூ வானில் பறந்தாடும் குருகுப் பறவை போல ஆடும்.  
:நீராடிய மகளிர் வேழப்புதரை புணர்ச்சிக்கு மறைவிடமாகப் பயன்படுத்திக் கொள்வர்.  

## அடிக் குறிப்பு
# இந்திய மேலாண்மை கழகம் கொல்கத்தா


**இந்திய மேலாண்மை கழகம் கொல்கத்தா** (*Indian Institute of Management Calcutta*, **ஐஐஎம்சி**) இந்தியாவின் மேற்கு வங்க மாநிலம் கொல்கத்தாவில் உள்ள ஒரு வணிக பள்ளி. இதை இந்திய அரசு 1961 ஆம் ஆண்டு நிறுவியது, மேலும் இது முதலில் நிறுவப்பட்ட இந்திய மேலாண்மை கழகம் (ஐஐஎம்) ஆகும். இதன் முக்கிய வளாகம் 135 ஏக்கர் (0.5 கி.மீ. 2) பரப்பில் அமைந்துள்ளது.  

## மேலும் பார்க்கவும்
- இந்திய மேலாண்மை கழகங்கள்
# மாறன் பொறையனார்

**மாறன் பொறையனார்** பதினெண்கீழ்க்கணக்கு நூல்களுள் ஒன்றான ஐந்திணை ஐம்பதை எழுதியவர். மாறன் என்பதை இவருடைய தந்தையின் பெயரெனக் கருதிடில் பொறையனார் என்பதை இவர் இயற்பெயர் எனலாம். இவர் இயற்றிய வேறு நூல்கள் ஏதும் கிடைத்திலது.  

மாறன் என்பது பாண்டியர் பெயரையும் பொறையன் என்பது இடையரையும், சேரர் குடிப் பெயரையும் குறிக்கிறது. பொறையன் என்பதற்குப் பொறுமையை உடையவன் என்றும் பொருள் கொள்ளலாம்.  

தனது நூலின் முதற் பாடலிலேயே திருமால், முருகன்,சிவன் என்னும் மூன்று கடவுளரின் பெயர்களும் இடம்பெறும் படி பாடியிருப்பமையின் இவர் சமணரோ பௌத்தரோ அல்லர் என்பது புலனாகிறது.  

## மேற்கோள்
# இந்திய கப்பல் போக்குவரத்து கழகம்



**இந்திய கப்பல் போக்குவரத்து கழகம்** (*Shipping Corporation of India* or SCI, , ) இந்திய அரசின் பொதுத்துறை நிறுவனங்களில் நவரத்ன மதிப்பைப் பெற்ற பெரிய நிறுவனம் ஆகும். இது மும்பை நகரைத் தளமாகக் கொண்டு இயங்குகிறது. இந்நிறுவனம் சரக்குக் கப்பல்கள் மற்றும் பயணிகள் கப்பல்களை இயக்குகிறது.  

## இதனையும் காண்க
- பொதுத்துறை நிறுவனம்
- பொதுத்துறை நவரத்தின நிறுவனங்கள்
- இந்திய அரசின் பொதுத்துறை நிறுவனங்களின் பட்டியல்
# மையப்படுத்தப்பட்ட முக்கோண எண்

கணிதத்தில் **மையப்படுத்தப்பட்ட முக்கோண எண்** (*Centered triangular number*) என்பது மையப்படுத்தப்பட்ட வடிவ எண்களில் ஒரு வகையாகும். ஒரு புள்ளியை மையப்படுத்தி மற்ற புள்ளிகளை அம்மையப்புள்ளியைச் சுற்றி முக்கோண அடுக்குகளாக தொடர்ந்து அடுக்கக்கூடிய மொத்தப் புள்ளிகளின் எண்ணிக்கை ஒரு மையப்படுத்தப்பட்ட முக்கோண எண்ணாகும். *n* -ஆம் மையப்படுத்தப்பட்ட முக்கோண எண் காணும் வாய்ப்பாடு:  

:::<math>  
கீழ்க்காணும் படத்தில் சில மையப்படுத்தப்பட்ட முக்கோண எண்களின் அமைப்புகள் தரப்பட்டுள்ளன. ஒவ்வொரு அமைப்பிலும் அதற்கு முந்தைய எண்ணின் அமைப்பு சிவப்பு நிறத்திலும் அதைச் சுற்றி அடுக்கப்படும் புதுப் புள்ளிகள் நீல நிறத்திலும் காட்டப்பட்டுள்ளன:  

முதல் மையப்படுத்தப்பட்ட முக்கோண எண்கள் சில:  

:1 , 4 , 10 , 19 , 31 , 46 , 64 , 85 , 109 , 136 , 166, 199, 235, 274, 316, 361, 409, 460, 514, 571, 631, 694, 760, 829, 901, 976, 1054, 1135, 1219, 1306, 1396, 1489, 1585, 1684, 1786, 1891, 1999, 2110, 2224, 2341, 2461, 2584, 2710, 2839, 2971, … .  

10 -க்குப் பின்வரும் அனைத்து முக்கோண எண்களும் மூன்று அடுத்தடுத்த முக்கோண எண்களின் கூடுதலுக்குச் சமமாக இருக்கும். மேலும் ஒவ்வொரு மையப்படுத்தப்பட்ட முக்கோண எண்ணையும் 3 -ஆல் வகுக்கக் கிடைக்கும் மீதி எண் 1 ஆகவும் ஈவு (நேர்மமாக இருந்தால்) அதற்கு முந்தைய முக்கோண எண்ணாகவும் அமையும்.  
முதல் *n* மையப்படுத்தப்பட்ட முக்கோண எண்களின் கூடுதல் *n* x *n* மாயச் சதுரத்தின் (*n* > 2) மாய மாறிலிக்குச் சமமாகும். .  

## மையப்படுத்தப்பட்ட முக்கோணப் பகா எண்

ஒரு மையப்படுத்தப்பட்ட முக்கோண எண்ணானது பகா எண்ணாக இருந்தால் அது *மையப்படுத்தப்பட்ட முக்கோணப் பகா எண்* என அழைக்கப்படும். முதல் மையப்படுத்தப்பட்ட முக்கோணப் பகா எண்கள் சில:  

:19, 31, 109, 199, 409, … .
# மையப்படுத்தப்பட்ட கனசதுர எண்

கணிதத்தில் ஒரு **மையப்படுத்தப்பட்ட கனசதுர எண்** அல்லது **மையப்படுத்தப்பட்ட கன எண்** (*centered cube number*) என்பது மையப்படுத்தப்பட்ட வடிவ எண்களில் ஒரு வகையாகும். ஒரு புள்ளியை மையமாகக்கொண்டு அதைச்சுற்றி மற்ற புள்ளிகளை கனசதுர அடுக்குகளாக அடுக்கக்கூடிய மொத்தப் புள்ளிகளின் எண்ணிக்கை ஒரு மையப்படுத்தப்பட்ட கனசதுர எண்ணாகும். *n* -ஆம் மையப்படுத்தப்பட்ட கனசதுர எண்:  

: <math>C_n = n^3 + (n - 1)^3 = (2n-1)(n^2 - n + 1).\,</math>  

முதல் மையப்படுத்தப்பட்ட கனசதுர எண்கள் சில:  

1 , 9 , 35 , 91 , 189 , 341, 559, 855, 1241, 1729 , 2331, 3059, 3925, 4941, 6119, 7471, 9009, 10745, 12691, 14859, 17261, 19909, 22815, 25991, 29449, 33201, 37259, 41635, 46341, 51389, 56791, 62559, 68705, 75241, 82179, 89531, 97309, 105525.  

<math>C_n,</math> *n* ஆம் மையப்படுத்தப்பட்ட கனசதுர எண், <math>P_n,</math> *n* ஆம் சதுர பிரமிடு எண் எனில்:  

:<math>C_n=P_n +4P_{n-1}+P_{n-2}.</math>  

மையப்படுத்தப்பட்ட கனசதுர எண்களின் பிறப்பிக்கும் சார்பு:  

<math>\frac {x(x^3 + 5x2 + 5x + 1}{(x-1)^4} = x +9x^2 + 35x^3 + 91x^4+..... \,</math>  

அணுக்களின் ஓடுகளின் மாதிரியமைப்புகளில் மையப்படுத்தப்பட்ட கனசதுர எண்கள் பயன்படுகின்றன.
# வஞ்சப் புகழ்ச்சியணி

**வஞ்சப்புகழ்ச்சியணி** என்பது புகழ்வது போல் மறைமுகமாக இகழ்வதும், இகழ்வது போல் மறைமுகமாகப் புகழ்வதுமாகும்.  

## உதாரணம்

### புகழ்வது போல் இகழ்தல்

<poem>  
தேவ ரனையர் கயவர் அவருந்தாம்  
மேவன செய்தொழுக லான்  
</poem>  
::திருக்குறள் - திருவள்ளுவர்  

"கயவர்கள் தம்மனம் விரும்பும் செயல்களைத் தடுப்பாரின்றிச் செய்து முடிப்பதால் தாம் விரும்பும் செயல்களைச் செய்யும் தேவர்களுக்கு ஒப்பானவர்கள்" என்பது இக்குறட்பாவின் பொருள்.  

கயவர்கள் தேவர்களுக்கு ஒப்பானவர்கள் என்று புகழப்படுவது போல தோன்றினாலும், தேவர்கள் உயர்ந்த செயல்களையே செய்வர், கயவர்கள் இழிந்த செயல்களையே செய்வர் என்னும் பொருள் குறிப்பால் உணர்த்துவதைக் கானலாம். எனவே இது உண்மையில் கயவர்களை பழித்தலே ஆகும். (புகழ்வது போல் இகழ்தல்)  

### இகழ்வது போல் புகழ்தல்
<poem>  
பாரி பாரி என்றுபல ஏத்தி,  
ஒருவர்ப் புகழ்வர், செந்நாப் புலவர்  
பாரி ஒருவனும் அல்லன்;  
மாரியும் உண்டு, ஈண்டு உலகுபுரப் பதுவே  
</poem>  
::புறநானூறு பாடியவர்: கபிலர்  

"புலவர் பலரும் பாரி ஒருவனையே புகழ்கின்றனர். பாரி ஒருவன் மட்டுமா கைம்மாறு கருதாமல் கொடுக்கின்றான்? மாரியும்தான் கைம்மாறு கருதாமல் கொடுத்து இவ்வுலகம் புரக்கின்றது" என்பது இப்பாடலின் பொருள். இது பாரியை இகழ்வது போலத் தோன்றினும், பாரிக்கு நிகராகக் கொடுப்பாரில்லை என்று புகழ்ந்ததே ஆகும்.(இகழ்வது போல் புகழ்தல்)  

### விகடராமன் குதிரை
<poem>  
முன்னே கடிவாளம், மூன்று பேர் தொட்டு இழுக்கப்  
பின்னே இருந்து இரண்டு பேர் தள்ள – எந்நேரம்  
வேதம் போம் வாயான் விகடராமன் குதிரை  
மாதம் போம் காத வழி!  
</poem>  
::நூல்: தனிப்பாடல், பாடியவர்: காளமேகம்  

விகடராமன் என்பவர் ஒரு மெலிந்த குதிரையையும் சில வேலைக்காரர்களையும் வைத்துக்கொண்டு ஊர் முழுக்க அலட்டல் உலா வந்துகொண்டிருந்தார். அதைப் பார்த்த காளமேகம் கிண்டலாகப் பாடிய பாடல் இது. எந்நேரமும் வேதம் படிக்கிறவன் விகடராமன். அவனுடைய குதிரைக்கு முன்னே கடிவாளம் உண்டு, ஆனால் அதைத் தொட்டு இழுத்து ஓட்டுவதற்கு ஒருவர் போதாது, மூன்று பேர் வேண்டும்.அப்போதும் அந்தக் குதிரை ஓடிவிடாது. பின்னால் நின்றபடி இரண்டு பேர் தள்ளவேண்டும். இப்படி ஐந்து பேரால் ‘ஓட்டப்படும்’ அந்தக் குதிரை, அதிவேகமாக ஓடும், மாதம் ஒன்றுக்குக் காத தூரம் சென்றுவிடும்.  

’காதம்’ என்பது பழங்காலத் தமிழ் அளவுமுறை. ஒரு காதம் = சுமார் ஆறே முக்கால் கிலோமீட்டர்  

## வெளி இணைப்பு
எழில்நிலா தளத்தில் உள்ள தகவல்
# இலங்கையில் தொலைக்காட்சி

**இலங்கையில் தொலைக்காட்சி** முதன் முதலாக 1979, ஏப்ரல் 13 ஆம் நாள் அறிமுகப்படுத்தப்பட்டது. இலங்கையில் முதலாவது தொலைக்காட்சிச் சேவை சுயாதீன தொலைக்காட்சி (*Independent Television Network* - ITN) ஆகும். இது ஆரம்பத்தில் தனியார் தொலைக்காட்சியாக செயல்பட்டது. இச்சேவையை 1979 சூன் 5 இல் இலங்கை அரசு பொறுப்பேற்றுக் கொண்டது. இலங்கை அரசின் தேசியத் தொலைக்காட்சியான ரூபவாஹினி 1982, பெப்ரவரி 15 ஆம் நாள் ஆரம்பிக்கப்பட்டது. அதனைத் தொடர்ந்து 2011ம் ஆண்டு இறுதிவரை இலங்கையில் ஒன்பது அரச மற்றும் தனியார் நிறுவனங்களினூடாக இருபத்திநான்கு அலைவரிசைகள் தோன்றியுள்ளன. அவற்றுள் சில மறைந்துவிட்டன. சில அலைவரிசைகள் தமது சேவையினை தொடர்ந்தும் வழங்கிவருகின்றன.அத்துடன் 2024 இலங்கையின்வடமாகாணத்திலிருந்து யாழ்ப்பாணம் வல்வெட்டித்துறையிலிருந்து 14.04.24இலிருந்து உத்தியோபூர்வமாக தமிழ் WEB TV இமைத்தொலைக்காட்சி ஒளிபரப்பு ஆரம்பமாகியது.ஆரம்பித்த குறிப்பிட்ட நாட்களிலே பல உலகத்தளங்களில் இமைத்தொலைக்காட்சி உள்வாங்கப்பட்டது.இது ஓர் தனியார் தொலைக்காட்சியாகும் WWW.IMAITV.COM  

## வரலாறு
இலங்கைத் தொலைக்காட்சியின் வரலாற்றை நோக்கும்போது 1977ம் ஆண்டில் ஐக்கிய தேசியக் கட்சி இலங்கையில் ஆட்சியமைத்ததன் பின்பு முன்வைக்கப்பட்ட திறந்த பொருளாதாரக் கொள்கையின் அடிப்படையிலேயே இது பற்றிய எண்ணக்கருக்கள் உதயமாகின. இதன் முதற்படியாக 1979ம் ஆண்டு சனவரி மாதத்தில் இலங்கையில் தொலைக்காட்சிச் சேவையொன்றை ஆரம்பிப்பதற்கான அடிப்படை ஏற்பாடுகள் மேற்கொள்ளப்பட்டன.  

அக்காலகட்டத்தில் இலங்கையில் தகவல் தொழிநுட்ப இலத்திரனியல் ஊடகமாக அரசாங்க வானொலி சேவை மாத்திரமே நடைமுறையிலிருந்தது. 1978ம் ஆண்டு முதல் இலங்கை ஒலிபரப்புக் கூட்டுத்தாபன தகவல் தொடர்பூடகங்கள் இராஜாங்க அமைச்சின் கீழ் இயங்கியது. இவ்வமைச்சின் செயலாளராக சரத் அமுனுகம பதவி வகித்தார். 1979ம் ஆண்டு இவரின் தலைமையில் இலங்கை ஒலிபரப்புக் கூட்டுத்தாபன பணிப்பாளர் சபைக் கூட்டத்தில் இதற்கான ஆலோசனைகள் இடம்பெற்றன.  

## தேசிய தொலைக்காட்சித் திட்டமிடல் குழு
அப்போது இலங்கை ஒலிபரப்புக் கூட்டுத்தாபனத்தின் பணிப்பாளர் நாயகமாகக் கடமையாற்றிய தேவிஸ் குருகே ஒலிபரப்புப் பொறியியலாளர் டேவிட் புவல் உட்பட ஒலிபரப்புத்துறையைச் சேர்ந்த சிலரைக் கொண்டு தேசிய தொலைக்காட்சித் திட்டமிடல் குழு (National Television Planning Committee) அமைக்கப்பட்டது. தமிழ்சேவை சார்பில் இக்குழுவில் அக்காலகட்டத்தில் தமிழ்ச்சேவைப் பணிப்பாளராக கடமையாற்றிய பொன்மணி குலசிங்கம், மேலதிக பணிப்பாளராக கடமையாற்றிய ஞானம் இரத்தினம் போன்றோரும் இடம்பெற்றனர்.  

## தொலைக்காட்சி அலைவரிசைகள்
இலங்கையில் செயல்பட்டுவரும் தொலைக்காட்சி அலைவரிசைகள் பின்வருமாறு:  
- சுயாதீன தொலைக்காட்சி
- ரூபவாஹினி
- ஐ அலைவரிசை
- நேத்ரா
- வசந்தம் தொலைக்காட்சி
- என்.ரி.வி.
- உதயம்
- சனல் வன் எம்.டி.வி
- சிரச
- சக்தி
- சுவர்ணவாஹினி
- ஏ.ஆர்.ரி தொலைக்காட்சி
- ரி.என்.எல்
- ஈ.ரி.வி
- ரி.வி. லங்கா
- மெக்ஸ் தொலைக்காட்சி
- வெற்றி தொலைக்காட்சி
- சியத தொலைக்காட்சி
- த புடிஸ்ற் ரி.வி
- தெரன
- சி.எஸ்.என் தொலைக்காட்சி
- பிரைம் தொலைக்காட்சி
- சிசிடீவி செய்திகள்
- இமைத்தொலைக்காட்சி,யாழ்ப்பாணம் (IMAI MEDIA) WEBTV
#### செய்மதி தொலைக்காட்சி
- டயலொக் தொலைக்காட்சி (Dialog TV)
# பல காரணி உறுதிப்பாடு

**பல காரணி உறுதிப்பாடு / பன்முக அங்கீகாரம்** (*multi-factor authentication - MFA or 2FA two-factor authentication*) என்பது ஒரு இணையக் கணக்கில் உள்நுழையும்போது பயனரின் அடையாளத்தைச் சரிபார்க்க ஒன்றுக்கு மேற்பட்ட சரிபார்ப்பு முறைகளைப் பயன்படுத்தும் ஒரு பாதுகாப்பு முறையாகும். கடவுச் சொல்லை மட்டும் சார்ந்து இல்லாமல் மற்றுமோர் இரண்டாவது கூற்றையும் சார்ந்து புகுபதிகை இருக்கும்பொழுது மேலும் பாதுகாப்பானதாக இருக்கும் என்கிற அடிப்படையில் இந்த வசதி நிறுவப்பட்டது.  

## செயல்முறை
இவ்வகையில் பயனர்கள் தங்களது கணக்கைப் பாதுகாப்பாக வைத்துக்கொள்ள, கடவுச் சொல் பயன்படுத்துவதோடு தங்களது கைபேசி மற்றும் தொலைபேசியையும் சேர்த்து பயன்படுத்த வேண்டும். ஒரு பயனர் கணக்குடன், இணைக்கப்படும் இரு கைபேசி எண்கள் அல்லது இரு தொலைபேசி எண்கள் அல்லது ஒரு கைபேசி கூடவே ஒரு தொலைபேசி எண்ணை இணைப்பதன் மூலமாக புதிதாக ஒரு கணினியிலோ அல்லது கைபேசியிலோ இணையம் வழியாக தனது கணக்கை இயக்க முற்படும்போது, குறிப்பிட்ட பயனர் கணக்குடன் இணைக்கப்பட்ட கைபேசிக்கு, இணைய உலவி சாளரத்தில் உள்ளிட வேண்டிய சங்கேதக் குறியீடுடன் கூடிய குறுஞ்செய்தி ஒன்று வந்து சேரும்.  

அதை உள்ளிட்டால் மட்டுமே பயனர் கணக்கை இயக்க இயலும். குறிப்பிட்ட கைபேசி தொடர்பு எல்லைக்கு வெளியிலோ அல்லது அணைத்து வைக்கப்பட்டிருந்தாலோ பிரச்சனைகள் ஏற்படாமல் இருக்கவே மற்றொரு கைபேசி அல்லது தொலைபேசி இணைக்க வேண்டும் என முன்னமே வேண்டப்பட்டது.  

முதன்மை அல்லது இரண்டாம் பட்ச சாதனங்களில் ஒன்று அல்லது இரண்டுமே தொலைபேசியாக இருக்கும் பட்சத்தில், சங்கேதக் குறியீடு நமக்கு குரல் அழைப்பு மூலமாக வந்து சேரும். அதில் கூறப்படும் குறியீட்டு எண்ணை உள்ளீட வேண்டும்.  

## உலவியல்லாத நிரல்களில் செயல்முறை

மேற்கண்ட முறை HTML மரபுத்தகவை அடிப்படையாக வைத்துச் செயல்படும் நிரல்கலான, இணைய உலவிகளில் மட்டுமே இயங்கக்கூடியதாக இருப்பதால் ஜிடாக், அவுட்லுக் போன்ற உரையாடல் நிரல்களிலோ, மின்னஞ்சல் பார்க்கும் நிரல்களிலோ கூகிள் கணக்கை புகுபதிகை செய்யப்பயன்படுத்தும் பிகாசா,ஸ்கெட்ச் அப், கூகுள் எர்த் போன்ற இன்னபிற நிரல்களிலோ வேலைசெய்யாது. அதற்காக நாம் குறிப்பிட்ட நிரல் சார்ந்த கடவுச் சொற்களை (Application Specific Passwords) இங்கே உருவாக்க வேண்டும். இந்த நிரல் சார்ந்த கடவுச் சொற்கள் ஒருமுறை மட்டுமே உள்ளிடப் பட வேண்டியவை மற்றும் ஒரு குறிப்பிட்ட நிரலுக்கு மட்டுமே ஏற்றவை. குறிப்பிட்ட நிரல் தொகுப்பை நீக்கிவிட்டு மீண்டும் பதிந்தால் புதிதாக இன்னொரு நிரல் சார்ந்த கடவுச் சொல்லை உருவாக்கியே புகுபதிகை செய்ய இயலும்.  

## நன்மைகள்
- பல காரணி உறுதிப்பாடு முறையை பயனர் கணக்கிற்கு அமல் படுத்துவதால், கடவுச் சொல்லை வேறொருவர் பயருக்குத் தெரியாமல் அறிந்தாலும் அதனால் பயனில்லை.
- யாரோ ஒருவரால் பயனர் கணக்கு எங்கேனும் இயக்கப்பட முயன்றால், இணைக்கப்பட்ட கைபேசி அல்லது தொலைபேசிக்கு வரும் அறிவுறுத்தல் குறுஞ்செய்தி நமக்குக் காட்டிக் கொடுத்துவிடும்.
- கைபேசி அல்லது தொலைபேசி இரண்டுமே உபயோகத்தில் இல்லாத ஒரு இக்கட்டான சூழ்நிலையிலும் நாம் புகுபதிகை செய்வதற்காக பத்து அவசரகால சங்கேதக் குறியீடுகளை இந்த வசதி முன்னமே தருகிறது. அதன் பிரதியை பாதுகாப்பாக கணினியிலோ, கைப்பெசியிலோ அல்லது அச்சுப் பதிப்பாக ஒரு தாளிலோ வைத்துக் கொள்ள இயலும். ஆனால் இது வேறு யாருக்கும் தெரியாமல் இருக்கவேண்டும்.

- யூடியூப் விளக்கக் காணொளி
- படிப்படியான செய்முறைகள்
# விக்கிப்பீடியா:குறுந்தட்டு திட்டம்/முதற்பக்கக் குறுந்தட்டு

முதற்பக்கத்தில் காட்சிப்படுத்தப்பட்ட உள்ளடக்கங்களில் இருந்து தேர்ந்தெடுக்கப்பட்டவற்றை குறுந்தட்டாக வெளியிடும் முயற்சி. கட்டுரைகள் பன்முகத்தன்மையாக அமைய வேண்டும், மாணவர்களுக்குப் பயனாகும்படி அமைய வேண்டும், அனைவருக்கும் புரியும்படி அமையவேண்டும், கண்டிப்பாக இன்ன இன்ன தலைப்புகளில் அமைய வேண்டுமென்ற கட்டுப்பாடுகளற்றத் திட்டம். இற்றைப்படுத்தலும், உரை திருத்தலும், நம்பகத்தன்மை சரிபார்த்தலும் எளிதாக அமைய வேண்டும் என்பதே இத்திட்டத்திற்கான உள்ளடக்கத் தெரிவில் முக்கியமாக கவனத்தில் கொள்ளப்பட்டுள்ளன. நாம் ஆசைப்படுவதைத் தர இயலாது, நம்மிடம் உள்ளதையே தர இயலும் என்பதை இத்திட்டம் நினைவில் கொள்கிறது.  

## உள்ளடக்கங்கள்
### மு.ப.க (200)
:
தெரிவு
, இற்றைப்படுத்தல், உரை திருத்தல், தகவல் சரி பார்த்தல், விக்கியாக்கம் சரிபார்த்தல், பதிப்பு குறித்தல்  
- விக்கிப்பீடியா:குறுந்தட்டு திட்டம்/முதற்பக்கக் குறுந்தட்டு/கட்டுரைகள்

### சி. ப (200)
சிறப்புப் படங்களின் தொகுப்பு  
: உரை திருத்தல், பூட்டுதல்.  

### உ. தெ (400)
உங்களுக்குத் தெரியுமா தொகுப்பு  
:தெரிவு, உரை திருத்தல்,  

### தி. ஒரு சொ (200)
- wikt:விக்சனரி:தினம் ஒரு சொல்/பரண்  
:தெரிவு, உரை திருத்தல், ஒலிப்பு சேர்த்தல்  

### நீங்களும் தொகுக்கலாம்
பல்லூடக தொகுப்புதவி - :full development  

### இவர்கள் விக்கிப்பீடியர்கள்
முதற்பக்க விக்கிப்பீடியர் அறிமுகம் :full development  

## கேட்டு அறிய வேண்டியன
- குறுந்தட்டில் நியாயப் பயன்பாட்டுப் படிமப் பயன்பாடு பற்றி விக்கிமீடியா அறக்கட்டளை நிலை (ஷிஜு/en wki 1.0 team/ ml cd people)

## காலக்கெடு
- உள்ளடக்கம்: இறுதிப் பதிப்பு: ஏப்ரல் 30, 2012
- நுட்பம் இறுதி பதிப்பு: ஏப்ரல் 30, 2012

## பங்கேற்போர்
1. சோடாபாட்டில்<sup>உரையாடுக</sup>
1. Booradleyp
1. <span>&nbsp;**சூர்யபிரகாஷ்**&nbsp; </font></span> **<sup><small>உரையாடுக...</small></sup>**
1. Logicwiki
1. தகவலுழவன்
1. மணியன்
1. தென்காசி சுப்பிரமணியன்
1. கலை
1. பார்வதிஸ்ரீ
1. சுந்தர் <sup>\பேச்சு</sup>
1. கார்த்தி
1. அருண்மொழி
1. Kanags <sup>\உரையாடுக</sup> 08:01, 19 சனவரி 2012 (UTC)
1. இரவி
1. செல்வா
1. பயனர்:Shanmugamp7
# கிம் ஜொங்-உன்



**கிம் ஜொங்-உன் ** (Kim Jong-un), அல்லது **கிம் ஜோங்-யூன்** முன்னதாக **கிம் ஜொங்-ஊன்** அல்லது **கிம் ஜங்-ஊன்** (பிறப்பு சனவரி 8, 1983 or 1984), மறைந்த வட கொரியத் தலைவர் கிம் ஜொங்-இல்லின் மூன்றாவது மற்றும் கடைசி மகனாவார். 2010ஆம் ஆண்டின் கடைசிக்காலங்களில் இருந்து, நாட்டுத் தலைமையை ஏற்க தயார்நிலையில் வைக்கப்பட்டிருந்த வாரிசும் ஆவார். அவரது தந்தையாரின் மறைவிற்குப் பின்னர் "பெரும் அடுத்த தலைவராக" வட கொரியத் தொலைக்காட்சிகளில் அறிவிக்கப்பட்டவரும் ஆவார்..  

வட கொரிய இராணுவத்தில் டீஜங் எனப்படும் ஜெனரல் நிலைக்கு இணையான பதவியில் உள்ளார். கிம் வட கொரியாவில் கணினி பொறியியல் படித்துள்ளதாகத் தெரிகிறது.கிம் இல் சுங் பல்கலைக்கழகத்தில் இயற்பியலில் பட்டம் பெற்றுள்ள கிம் ஜொங்-உன் கிம் இல் சுங் இராணுவ அகாதமியிலும் பிறிதொரு பட்டம் பெற்றுள்ளார்..  

வடகொரிய தலைவர் கிம் யொங் உண் செப்டம்பர் 2014 முதல் பொது வைபவங்களில் தென்படாமல் இருப்பது பலவிதமான வதந்திகளுக்கு வழி செய்துள்ளது.  
வடகொரியாவின் 69 வது ஆண்டு நிறைவு வைபவத்திலும் காணவில்லை. இந்த மர்மம் குறித்த ஊகங்களை குறைத்துப் பேசும் அந்த நாட்டின் அரசாங்க ஊடகம், அவருக்கு அசௌகர்யம் தரும் உடற்சுகவீனம் ஏற்பட்டுள்ளதாகக் கூறுகின்றது.
# டி.என்.எசு புரவல் சேவை

**டி.என்.எசு புரவல் சேவை** அல்லது களப்பெயர் முறைமை புரவல் சேவை என்பது களப் பெயர் முறைமை வழங்கிகளை (டி.என்.எசு) இயக்கி, அதன் சேவையை வழங்கும் சேவை ஆகும். பொதுவாக ஒரு களப்பெயரை பதிவு செய்யும் போது இச்சேவையும் வழங்கப்படும், ஆனால் எல்லோரும் அப்படிச் செய்வதில்லை. இயங்குநிலை அல்லது டைனாமிக் டின்.என்.எசு சேவைகளும் பலரால் வழங்கப்படுகிறது.  

பயிண்ட் போன்ற களப் பெயர் முறைமை மென்பொருட்களைப் பயன்படுத்தி டி.என்.எசைத் தாமே புரவல் செய்து கொள்ளலாம்.
# ஒழுகிசை (செய்யுள்)


**ஒழுகிசை** என்பது செய்யுட்களைச் சொற்களால் அல்லது பொருளால் மோனை முதலான தொடைகள் அமைத்து கேட்போருக்கு இன்பம் தரும் வகையில் அமைக்கும் செய்யுளின் ஓசையாகும். வெறுக்கத்தக்க இனிமையல்லாத இசைபோலன்றி, நீரொழுக்குப் போல தங்கு தடையின்றிச் செல்லும் ஓசையால் தொடுக்கப்படுவது 'ஒழுகிசை' எனப்படும்.  
: இமையவர்கள் மௌலி இணைமலர்த்தாள் சூடச்  
: சமையந் தொறுநின்ற தையல் - இமைய  
: மலைமடந்தை வாச மலர்மடந்தை எண்ணெண்  
: கலை மடந்தை நாவலோர் கண்.  
இச்செய்யுளில் , மலை மடந்தை வாச மலர்மடந்தை எண்ணெண் கலை மடந்தை' என்ற பகுதியைப் படிக்கும்போது உண்டாகும் ஓசை வெறுப்பின்றி நீரொழுக்குப் போல் ஒழுகுவதால் இது ஒழுகிசையாயிற்று.  
## மேற்கோள்
தா.ம. வெள்ளைவாரணம், தண்டியலங்காரம். திருப்பனந்தாள் மட வெளியீடு.1968
# நெகிழிசை (செய்யுள்)

**நெகிழிசை** என்பது செய்யுட்களில் வல்லினம் விரவி வராமல் ஓரின எழுத்தே வருமாறு நெகிழத் தொடுக்கும் செய்யுள் ஓசையாகும்.  
: விரவலராய் வாழ்வாரை வெல்வாய் ஒழிவாய்  
: இரவுலவா வெலை ஒலியே - வரவொழிவாய்  
: ஆயர்வா யேஅரிவை ஆருயிரை ஈராகவோ  
: ஆயர்வாய் வேலியோ அழல்  
இப்பாடலில் வல்லின எழுத்து வராமல் இடையினமாகிய ஓரினத்தாலேயே பாடப்பட்டதால் இது நெகிழிசை ஆயிற்று.  

## மேற்கோள்
தா.ம. வெள்ளைவாரணம், தண்டியலங்காரம். திருப்பனந்தாள் மட வெளியீடு.1968
# வி. எல். சி. ஊடக இயக்கி



**வி. எல். சி. ஊடக இயக்கி** (ஆங்கிலம்: *VLC Media Player*) என்பது ஓர் இலவச ஊடக இயக்கி ஆகும். இந்த மென்பொருள் கோப்புகள், குறுவட்டுக்கள், இலக்கமுறைப் பல்திறவாற்றல் வட்டுக்கள் என்பனவற்றிலிருந்து காணொளிகளைத் திறக்கக் கூடியது. வி. எல். சி. ஊடக இயக்கி தமிழ் மொழியிலும் கிடைக்கின்றது.  

## வசதிகள்
வி. எல். சி. ஊடக இயக்கியானது காணொளிகள், ஒலிக் கோப்புகள் என்பனவற்றைத் திறக்கக் கூடியது. இந்த மென்பொருளை இலகுவாகக் கையாள முடியும். அத்துடன் வி. எல். சி. ஊடக இயக்கியானது சக்தி வாய்ந்ததும் வேகமானதும் ஆகும். கோப்புக்கள், வட்டுக்கள் (குறுவட்டு, இலக்கமுறைப் பல்திறவாற்றல் வட்டு), வலைப் புகைப்படக் கருவிகள், இணையத்தில் உள்ள காணொளிகள் என்பனவற்றைத் திறக்கக் கூடியது. முற்றிலும் இலவசமானதும் கட்டற்றதுமான வி. எல். சி. ஊடக இயக்கி விளம்பரங்கள் அற்ற மென்பொருளாகும். விண்டோஸ், லினக்சு, மாக் ஓ. எசு., யுனிக்ஸ் ஆகிய இயங்குதளங்களில் இந்த மென்பொருளைப் பயன்படுத்தலாம்.
# வெறுத்திசை (செய்யுள்)

**வெறுத்திசை** என்பது வெறுக்கத்தக்க இனிமையல்லாத இசை ஆகும். வெறுத்திசை மென்னடை ஒழுக்கத்தில் வல்லொற்று அடுத்து மிகுந்து வந்தது போலவும், உயிரெழுத்து அடுத்துப் பொய்ந்நலம் பட்டு அறுத்திசைப்பது போலவும் வருவது.  
: ஆக்கம் புகழ்பெற்ற தாவி இவள் பெற்றாள்  
: பூக்கட் குழற்கார் பொறைபெற்ற - மாக்கடல்சூழ்  
: மண்பெறற ஒற்றைக் குடையாய் வரப்பெற்றெம்  
: கண்பெற்ற இன்று களி.  
இப்பாடலில் பூக்கண் குழற்கார் என இருக்க வேண்டியது பூக்கட்குழற்கார் என வல்லொற்று தேவையின்றி அடுத்து வந்தது. எனவே வெறுத்திசையாயிற்று.  

## வெறுத்து இசைப்பு
பாடலில் வரும் வெறுக்கத் தக்க இசை இங்குத் தடித்த எழ்த்துக்களில் காட்டப்பட்டுள்ளது.  
இவ்வாறு சுட்டி யாப்பருங்கலம் விருத்தியுரை காட்டும் பாடல்கள்  

<poem>ஓங்கிலை வேலோன் ஒளியால் அளிபெற்ற  
பூந்துழாய் போன்றேமும் யாமேமற்(று) - ஏய்ந்து  
**தகைமொய்ம்பில் தாழ்தடக்கைத் தண்ணருவி** நாடன்  
பகைமுனை போன்றேமும் யாம்</poem>  

<poem>**சிறுநன்றி இன்றிவர்க்கியாம்** செய்தக்கால் நாளைப்  
பெறுநன்றி பின்னும் பெரிதென் - றுறுநன்றி  
தானவாய்ச் செய்வதூஉம் தானமன் றென்பவே  
வானவாம் உள்ளத் தவர்.</poem>  

<poem>**கற்றற் றற்ற சுடற்ற கடற்றிரை**  
**விற்றற் றற்ற** வில்லேர் புருவத்தள்  
**சொற்றற் றற்ற** சுடர்க்குழை மாதரோ(டு)  
**உற்றற் றிற்ற**தென் நெஞ்சு.</poem>  

## மேற்கோள்
# இதரவிதர உவமையணி


**இதரவிதர உவமையணி** என்பது உவமையணியின் ஒரு வகையாகும். இதனை 'தடுமாறுவமை' என்றும் கூறுவர். பொருளாகக் கூறப்பட்டது சில சமயம் உவமையாகவும். உவமையானது சில சமயம் பொருளாகவும் மாறி மாறி ஒரு தொடர்ச்சியாக வருவது இதர விதரம் ஆகும். (இதரம்+ இதரம் =இதரவிதரம்- ஒன்றுக்கொண்டு என்பது பொருள்)  

சான்று  
: களிக்கும் கயல்போலும் நுங்கண்; நும் கண்போல்  
: களிக்கும் கயலும்; கனிவாய்த் - தளிர்க்கொடியீர்!  
: தாமரை போல்மலரும் நும்முகம்; நும்முகம்போல்  
: தாமரையும் செவ்வி தரும்.  
விளக்கம்:  

கயல் போலும் நுங்கண்; நுங்கண் போல் களிக்கும் கயல் எனப் பொருளும் உவமையும் ஒன்றுக்கொன்று உவமையாய்த் தொடர்ந்து வந்தமையால் இது இதரவிதர உவுவமையாயிற்று. இதரவிதர உவமை அணியை சந்திராலோகம் என்ற இலக்கண நூல், புகழ்பொருளுவமை எனக் கூறுகிறது.  

தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
# கனசதுரம்


**கனசதுரம்** அல்லது **சதுரமுகி** அல்லது **அறுசதுரம்** அல்லது **பருஞ்சதுரம்** (*Cube*) என்பது ஆறு சதுரங்களால் அடைபடும் ஒரு திண்ம வடிவத்தைக் குறிக்கும். பிளேட்டோவின் சீர்திண்மங்கள் ஐந்தில் இதுவும் ஒன்று. இத்திண்மத்தில் மூன்று சதுரங்கள் (கட்டங்கள்) ஒரு முனையில் கூடும். இப்படி மொத்தம் 8 முனைகள் (உச்சிகள்) உள்ளன. எந்த இரண்டு சதுரங்களும் சேரும் இடத்தில் இரு தளங்களும் ஒன்றுக்கொன்று செங்குத்தாக இருக்கும் (90 பாகை).  

## சமன்பாடுகள்
<math>a</math> இனை விளிம்பின் நீளமாகக் கொண்ட கனசதுரத்தில்,  
| மேற்பரப்பளவு | align=<math>6a^2</math> |  |
| --- | --- | --- |
| பருமன் | align=<math>a^3</math> | } |

## கனசதுரம் செய்முறை
# சமுச்சய உவமையணி

**சமுச்சய உவமையணி** என்பது உவமையணி வகைகளுள் ஒன்றாகும்.உவமிக்கப்படும் பொருள் உவமையோடு ஒரு பண்பில் மட்டும் ஒப்பாகாமல் இதனாலும் ஒக்கும் என வருவது சமுச்சய உவமையாகும்.  
(சமுச்சயம்- இரண்டு முதலியவற்றின் கூட்டம்.)  
சான்று:  

: அளவே வடிவொப்ப தன்றியே பச்சை  
இளவேய் நிறத்தானும் ஏய்க்கும்- துளவேய்  
கலைக்குமரி போர் துளக்கும் காரவுணர் வீரம்  
தொலைக்குமரி ஏறுகைப்பான் தோள்.  
விளக்கம்:  

அளவு வடிவு ஒப்பதன்றி நிறாத்தானும் ஏய்க்கும் என்று கூறப்பட்டிருப்பதால் இது சமுச்சய உவமையாயிற்று. சமுச்சய உவமையை வீர சோழியம் 'உம்மை உவமை' எனக் கூறுகிறது.  
தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
# நியம உவமையணி

**நியம உவமை** என்பது உவமையணி வகைகளுள் ஒன்றாகும். இன்னதற்கு இன்னதே உவமை எனத் தேற்றேகாரம் கொடுத்துக் கூறுவது நியம உவமையாகும். (நியமம்- நிச்சயம், உறுதிப்பாடு)  
சான்று:  

:தாதொன்று தாமரையே நின்முகம் ஒப்பது; மற்று  
:அறியாதொன்றும் ஒவ்வாது இளங்கொடியே - மீதுயர்ந்த  
:சேலே பணியப் புலியுயர்ந்த செம்பியர்க்கோன்  
:வேலே விழிக்கு நிகர்.  
நின் முகத்துக்கு தாமரையே ஒப்பாகும் எனவும், விழிக்கு வேலே நிகர் எனவும் தேற்றேகாரம் கொடுத்து உவமையை நியமித்துக் கூறுவதால் இது நியம உவமையணி ஆகும்.  
தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
# பில்லி ப்ளேசஸ், ஈஸ்கியு


**பில்லி ப்ளேசஸ், ஈஸ்கியு.** (*Billy Blazes, Esq.*) ஹரோல்ட் ல்லோய்ட் நடித்து 1919-ஆம் ஆண்டு வெளிவந்த அமெரிக்க நகைச்சுவை குறும்படம். பிரித்தானிய திரைப்பட நிலையத்தில் உள்ள திரைப்பட ஆவணக்கிடங்கில் இந்த திரைப்படத்தின் பிரதி உள்ளது. இந்தப் படம் அது வெளியான காலத்து மேற்கத்தியர்களை பகடி செய்தது.  

## நடிகர்கள்
- பில்லி ப்ளேசஸ் = ஹரோல்ட் ல்லோய்ட்
- நெல் = பேபே டேனியல்ஸ்
- ஷேரிப்ப் 'கன் ஷை' கல்லகர் = ஸ்நேப் பொல்லார்ட்
- சாம்மி ப்ரூக்ஸ்
- பில்லி பே
- நோவா யங் (பெயர் வெளியிடப்படாமல்)
# குறள் தாழிசை

**குறள் தாழிசை** தமிழ் பாவினங்களில் ஒன்றான தாழிசையின் வகைகளுள் ஒன்று. இது குறள் வெண்பாவின் இனம்.  

இதில் இரண்டு வகை உண்டு. ஈற்றடி குறைந்து வருவது ஒருவகை.  
செப்பலோசை சிதைந்து வருவது மற்றொருவகை.  

;எடுத்துக்காட்டு  
<poem>  
வண்டார்பூங் கோதை வரிவளைக்கைத் திருநுதலாள்  
பண்டையள் அல்லள் படி  
</poem>  

தக்கயாகப்பரணி நூலில் உள்ள 815 பாக்களும் குறள் தாழிசையாக அமைந்துள்ளன.  

- தமிழ் இணையக் கல்விக்கழகப் பாடம்1
- தமிழ் இணையக் கல்விக்கழகப் பாடம்2
- தமிழ் இணையக் கல்விக்கழகப் பாடம்3
## அடிக்குறிப்பு
# பி. கே. அய்யங்கார்



**பத்மநாபன் கிருஷ்ணகோபாலன் அய்யங்கார் ** (Padmanabhan Krishnagopalan Iyengar, 29 சூன் 1931 – 21 திசம்பர் 2011) இந்தியக் குளிர்நிலை அணுக்கருப் பிளவு சோதனைகளில் மையப் பங்கு வகித்தமைக்காக பரவலாக அறியப்படும் புகழ்பெற்ற இந்திய அணுசக்தி அறிவியலாளரும் அணுக்கருவியலாளரும் ஆவார். பாபா அணு ஆராய்ச்சி மையம் (பிஏஆர்சி)யின் தலைவராகவும் இந்திய அணுசக்திப் பேரவையின் முன்னாள் குழுமத்தலைவராகவும் இருந்துள்ளார். ஐக்கிய அமெரிக்காவிற்கு சாதகமாக இருப்பதாக இந்திய அமெரிக்க குடிசார் அணுவாற்றல் உடன்பாட்டை எதிர்த்து வந்தார்.
# ஜார்ஜ் ஹப்பார்ட்

**ஜார்ஜ் ஹப்பார்ட்** (*George Hubbard *, பிறப்பு: நவம்பர் 23 1867, இறப்பு: திசம்பர் 18 1931), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1895 ல், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஜார்ஜ் ஹப்பார்ட் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# ஜாக் ஹப்பிள்

**ஜாக் ஹப்பிள் ** (*Jack Hubble *, பிறப்பு: பிப்ரவரி 10 1881, இறப்பு: பிப்ரவரி 26 1965), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 360 முதல்தர துடுப்பாட்டப் போட்டிகளில் கலந்து கொண்டுள்ளார். 1904-1929 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஜாக் ஹப்பிள் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# ஹெக்டர் ஹிஸ்லொப்

**ஹெக்டர் ஹிஸ்லொப் ** (*Hector Hyslop *, பிறப்பு: திசம்பர் 12 1840, இறப்பு: செப்டம்பர் 11 1920), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார். 1876-1886 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஹெக்டர் ஹிஸ்லொப் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# நோர்டன் ஹியூக்ஸ் ஹாலெட்

**நோர்டன் ஹியூக்ஸ் ஹாலெட் ** (*Norton Hughes-Hallett *, பிறப்பு: ஏப்ரல் 18 1895, இறப்பு: மார்ச்சு 26 1985), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1913-1926/27 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
நோர்டன் ஹியூக்ஸ் ஹாலெட் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# சார்ல்ஸ் ஹல்ஸ்

**சார்ல்ஸ் ஹல்ஸ் ** (*Charles Hulls *, பிறப்பு: மார்ச்சு 18 1861, இறப்பு: திசம்பர் 19 1912), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1885-1896 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
சார்ல்ஸ் ஹல்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# ஜோ ஹல்ம்

**ஜோ ஹல்ம் ** (*Joe Hulme *, பிறப்பு: ஆகத்து 26 1904, இறப்பு: செப்டம்பர் 27 1991), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தரத் துடுப்பாட்டப் போட்டிகளில் கலந்து கொண்டுள்ளார்.  
## வெளி இணைப்பு
ஜோ ஹல்ம் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# ஜான் ஹல்ம் (துடுப்பாட்டக்காரர், பிறப்பு 1862)

**ஜான் ஹல்ம் ** (*John Hulme*, பிறப்பு: சூன் 30 1862, இறப்பு: சூலை 11 1940), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 142 முதல்தர துடுப்பாட்டப் போட்டிகளில் கலந்து கொண்டுள்ளார். 1887-1903 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஜான் ஹல்ம் (துடுப்பாட்டக்காரர், பிறப்பு 1862) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# தியடோர் ஹோய்ல்

**தியடோர் ஹோய்ல் ** (*Theodore Hoyle *, பிறப்பு: மார்ச்சு 19 1884, இறப்பு: சூன் 2 1953), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1919 ல், முதல்தர துடுப்பாட்டப் போட்டியில் பங்குகொண்டார்.  
## வெளி இணைப்பு
தியடோர் ஹோய்ல் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 21, 2011.
# ஜான் ஹியூமன்

**ஜான் ஹியூமன் ** (*John Human *, பிறப்பு: சனவரி 13 1912, இறப்பு: சூலை 22 1991), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.  
## வெளி இணைப்பு
ஜான் ஹியூமன் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# ரொஜர் ஹியூமன்

**ரொஜர் ஹியூமன் ** (*Roger Human *, பிறப்பு: மே 11 1909, இறப்பு: நவம்பர் 21 1942), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 59 முதல்தர துடுப்பாட்டப் போட்டிகளில் கலந்து கொண்டுள்ளார். 1930-1939 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ரொஜர் ஹியூமன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# ஸ்டீபன் ஹம்பிள்

**ஸ்டீபன் ஹம்பிள் ** (*Stephen Humble *, பிறப்பு: சனவரி 3 1977), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஸ்டீபன் ஹம்பிள் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# வெள்ளொத்தாழிசை

**வெள்ளொத்தாழிசை**, தமிழ் பாவினங்களில் ஒன்றான தாழிசையின் வகைகளுள் ஒன்று ஆகும். இன்னிசைச் சிந்தியல் வெண்பா ஒருபொருள்மேல் மூன்றடுக்கி வரும்போது வெள்ளொத்தாழிசை எனப்படும். இது மூன்று அடிகளுடன் இறுதி அடி மூன்று சீர் உடையதாய் அமையும்.  

- தமிழ் இணையக் கல்விக்கழகப் பாடம்1
- தமிழ் இணையக் கல்விக்கழகப் பாடம்2
# வில்லியம் ஹம்பிள்

**வில்லியம் ஹம்பிள் ** (*William Humble *, பிறப்பு: திசம்பர் 9 1846, இறப்பு: சூலை 1 1924), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1873-1877 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
வில்லியம் ஹம்பிள் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# ஜெஃப் ஹம்பேஜ் (துடுப்பாட்டக்காரர், பிறப்பு 1954)

**ஜெஃப் ஹம்பேஜ் ** *(Geoff Humpage *, பிறப்பு: ஏப்ரல் 24 1954), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஒருநாள் பன்னாட்டுத் துடுப்பாட்டப் போட்டிகளிலும், 351 முதல்தர துடுப்பாட்டப் போட்டிகளிலும், 324 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1981 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஜெஃப் ஹம்பேஜ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# விக்டர் ஹம்ஃபெர்சன்

**விக்டர் ஹம்ஃபெர்சன் ** (*Victor Humpherson *, பிறப்பு: சூலை 15 1896, இறப்பு: அக்டோபர் 19 1978), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளில் கலந்து கொண்டுள்ளார். 1921-1923 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
விக்டர் ஹம்ஃபெர்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# ரிச்சார்ட் ஹம்ஃபிரே

**ரிச்சார்ட் ஹம்ஃபிரே ** (*Richard Humphrey *, பிறப்பு: திசம்பர் 17 1936 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும், இரண்டு இருபதுக்கு -20 போட்டிகளிலும் கலந்து கொண்டுள்ளார். 1964-1970 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ரிச்சார்ட் ஹம்ஃபிரே - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# ரொபர்ட் ஹிண்ட்சன்

**ரொபர்ட் ஹிண்ட்சன் ** (*Robert Hyndson *, பிறப்பு: ஆகத்து 3 1894, இறப்பு: அக்டோபர் 9 1943), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1919 ம் ஆண்டில், முதல்தர துடுப்பாட்டப் போட்டியில் பங்குகொண்டார்.  
## வெளி இணைப்பு
ரொபர்ட் ஹிண்ட்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# தோமஸ் ஹம்ஃபிரே

**தோமஸ் ஹம்ஃபிரே ** (*Thomas Humphrey *, பிறப்பு: சனவரி 16 1839, இறப்பு: செப்டம்பர் 3 1878), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 212 முதல்தர துடுப்பாட்டப் போட்டிகளில் கலந்து கொண்டுள்ளார். 1862-1876 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
தோமஸ் ஹம்ஃபிரே - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# வில்லியம் ஹம்ஃபிரே

**வில்லியம் ஹம்ஃபிரே ** (*William Humphrey *, பிறப்பு: செப்டம்பர் 15 1843 , இறப்பு: பிப்ரவரி 24 1918), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1864-1864 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
வில்லியம் ஹம்ஃபிரே கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# பன்டர் ஹம்ஃபிரீஸ்

**பன்டர் ஹம்ஃபிரீஸ் ** (*Punter Humphreys *, பிறப்பு: ஆகத்து 24 1881 , இறப்பு: நவம்பர் 6 1949), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 393 முதல்தர துடுப்பாட்டப் போட்டிகளில் கலந்து கொண்டுள்ளார். 1899-1920 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
பன்டர் ஹம்ஃபிரீஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# டாக் ஹம்ஃபிரீஸ்

**டாக் ஹம்ஃபிரீஸ் ** (*Tog Humphreys *, பிறப்பு: ஏப்ரல் 25 1968 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2000 ல், ஏ-தர துடுப்பாட்டப் போட்டியில் பங்குகொண்டார்.  
## வெளி இணைப்பு
டாக் ஹம்ஃபிரீஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# வொல்டர் ஹம்ஃபிரீஸ் மூத்தவர்


**வொல்டர் ஹம்ஃபிரீஸ் மூத்தவர் ** (*Walter Humphreys, Sr. *, பிறப்பு: அக்டோபர் 28 1849, இறப்பு: மார்ச்சு 22 1924), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 273 முதல்தர துடுப்பாட்டப் போட்டிகளில் கலந்து கொண்டுள்ளார். 1871-1900 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
வொல்டர் ஹம்ஃபிரீஸ் மூத்தவர் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# ஹென்ரி ஹின்ட்மன்


**ஹென்ரி ஹின்ட்மன் ** (*Henry Hyndman *, பிறப்பு: ஆகத்து 3 1842 , இறப்பு: அக்டோபர் 9 1921), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளில் கலந்து கொண்டுள்ளார். 1864-1865 ம் ஆண்டில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஹென்ரி ஹின்ட்மன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 22, 2011.
# ஜீ தமிழ்



**ஜீ தமிழ்** (Zee Tamil or Zee Tamizh) என்பது ஜீ என்டர்டெயின்மென்ட் எண்டர்பிரைசஸ் நிறுவனத்திற்கு சொந்தமான தமிழ் மொழி பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை அக்டோபர் 12, 2008 ஆம் ஆண்டு முதல் சென்னையில் கிண்டியைத் தலைமையகமாகக் கொண்டு உலகளவில் இயங்கி வருகின்றது. ஜீ தனது உயர் வரையறு தொலைக்காட்சியை அக்டோபர் 15, 2017 ஆம் ஆண்டு முதல் ஒளிபரப்ப தொடங்கியது.  

## வரலாறு

இது ஜீ தெலுங்கு மற்றும் ஜீ கன்னடத்திற்கு பிறகு, மூன்றாவது தென்னிந்திய அலைவரிசையாக அக்டோபர் 12, 2008 அன்று ஜீ என்டர்டெயின்மென்ட் எண்டர்பிரைசஸ் நிறுவனத்தால் தொடங்கப்பட்டது. மேலும் கனடாவில் எத்னிக் சேனல் குழு என்ற நிறுவனத்தால் விநியோகிக்கப்படுகிறது. இந்த அலைவரிசை அக்டோபர் 15, 2017 ஆம் ஆண்டு முதல் தனது சின்னத்தையும் மற்றும் நிறத்தையும் புதுப்பித்ததுடன், சிறப்பு தூதுவராகாக தமிழ்த் திரைப்பட நடிகை ஜோதிகா மூலம் உயர் வரையறு தொலைக்காட்சியாக அறிமுகப்படுத்தியது.  

ஜீ தமிழின் இரண்டாவது அலைவரிசையாக ஜீ திரை என்ற 24 மணி நேர தமிழ்த் திரைப்பட தொலைக்காட்சி சேவை சனவரி 18, 2020 ஆம் ஆண்டு தனது ஒளிபரப்பை தொடங்கியது. இதை நடிகர் கமல்ஹாசன் என்பவரால் 'ஜீ சினிமா விருது தமிழ் 2020' என்ற பிரமாண்ட விருது விழா மேடையில் அறிமுகப்படுத்தப்பட்டது.  

## நிகழ்ச்சிகள்

இந்த தொலைக்காட்சியில் நாடகத் தொடர்கள், ஆன்மீக நிகழ்ச்சிகள், சமையல் நிகழ்ச்சிகள், பேச்சு நிகழ்ச்சிகள், இசை நிகழ்ச்சிகள், திரைப்படங்கள், நடன நிகழ்ச்சிகள் மற்றும் விழாக்கள் போன்ற பல் சுவை நிகழ்ச்சிகளை ஒளிபரப்பு செய்து வருகின்றது.  

2018 ஆம் ஆண்டில் செம்பருத்தி என்ற தொடர், இலக்கு அளவீட்டு புள்ளியில் முதலிடம் பிடித்து பிரபல தொலைக்காட்சியான சன் தொலைக்காட்சியின் தொடர்களின் சாதனையை முறியடித்தது. அதே போன்று யாரடி நீ மோகினி (2017-2021), அழகிய தமிழ் மகள் (2017-2019), ஒரு ஊருல ஒரு ராஜகுமாரி போன்ற தொடர்களும் மிகவும் பிரபலமானவை ஆகும்.  

சொல்வதெல்லாம் உண்மை (2011-2018), ஜூனியர் சூப்பர் ஸ்டார்ஸ் (2016-2019), டான்ஸ் ஜோடி டான்ஸ் (2016-2020), சர்வைவர் தமிழ் 1 (2021) போன்ற உண்மைநிலை நிகழ்ச்சிகளும் ஒளிபரப்பானது.  

## விருதுகள்
- ஜீ தமிழ் குடும்பம் விருதுகள் (2018-முதல்)
  - 2018 ஆம் ஆண்டு முதல், ஜீ தமிழில் ஒளிபரப்பாகும் தொடர்கள் மற்றும் நிகழ்ச்சிகளில் பங்கு பெற்ற கலைஞர்களை கௌரவிக்கும் விதமாக ஜீ தமிழ் குடும்பம் விருதுகள் என்னும் தலைப்பில் வழங்கப்படும் விருது விழா ஆகும்.
- ஜீ சினி விருதுகள் தமிழ் (2020-முதல்)
  - 2020 ஆம் ஆண்டு முதல், தமிழ்த் திரைப்பட திரையுலக பிரபலங்களை கௌரவிக்கும் விதமாக வழங்கப்படும் ஒரு விருது விழா ஆகும்.

## அலைவரிசைகள்

என்பது சனவரி 19, 2020 ஆம் ஆண்டு ஆரம்பிக்கப்பட்ட 24 மணி நேர திரைப்படத் தொலைக்காட்சி அலைவரிசையாகும். இது தென்னிந்தியாவில் 6 வது ஜீ என்டர்டெயின்மென்ட் எண்டர்பிரைசஸ் நிறுவனத்தின் அலைவரிசையாகும்.  

## வரவேட்பு
இந்த அலைவரிசை, 2017 ஆம் ஆண்டு முழுவதுமாக மறுசீரமைக்கப்பட்ட பிறகு, பங்குகள் 5% இலிருந்து 13% முதல் 15% வரை உயர்ந்தன. 2017 மற்றும் 2018 ஆண்டுகளில், அதிகம் பார்க்கப்படும் தமிழ் தொலைக்காட்சி அலைவரிசையாக ஜீ தமிழை இரண்டாவது இடத்திற்கு முன்னேறியது. இது தற்பொழுது சன் தொலைக்காட்சி மற்றும் விஜய் தொலைக்காட்சிக்கு பிறகு அதிகம் பார்க்கப்படும் அலைவரிசையாக உள்ளது.
# எம்.டி.வி



**எம் டிவி** *( MTV)* இலங்கையில் ஒளிபரப்பாகும் ஆங்கில தொலைக்காட்சிச் சேவையாகும். டிசம்பர் 14 1992ல் ஆரம்பிக்கப்பட்ட இச்சேவை மகாராஜா கூட்டு நிறுவனத்தின் ஒரு பகுதியாக இயங்குகின்றது. இதன் சகோதர சேவைகளான சிரச டிவி , சக்தி டிவி என்பன முறையே சிங்கள, தமிழ் சேவைகளை வழங்குகின்றன.  

சனல் வன் எம்.டி.வி ஆரம்பத்தில் வெளிநாடுகளில் இருந்து இறக்குமதி செய்யப்பட்ட ஆங்கில நிகழ்ச்சிகளையே ஒளிபரப்பாக்கியது. பின் ஆங்கில மொழியில் உள்நாட்டுச் செய்திகளையும் ஒளிபரப்ப ஆரம்பித்தது. எம்.ரி. வி சேவை வர்த்தக நோக்கிலேயே நிகழ்ச்சிகளை தயாரித்து ஒளிபரப்பி வருகின்றது. தற்போது த பொக்ஸ் (The Fox) செய்மதி செய்திச் சேவையுடன் இணைந்து செய்மதியூடமாக நேரடியாக பொக்ஸ் செய்திகளையும் Fox News ஒளிபரப்புகின்றது.
# அடையாறு புற்றுநோய் மையம்


**புற்றுநோய் நிறுவனம்** அல்லது **அடையாறு புற்றுநோய் மையம்** (*Adyar Cancer Institute*) எனப்படும் மருத்துவ நிறுவனம் இந்தியாவின் சென்னை மாநகரில், அடையாறில் அமைந்துள்ளது. இது ஒரு புற்றுநோய் சிறப்பு மருத்துவமனையாகும். இம்மையம் 1952, சூன் 18 ஆம் நாளன்று டாக்டர் முத்துலட்சுமி ரெட்டியால் நிறுவப்பட்டது. இதற்கான நிலத்தை எஸ். கே. புண்ணியகோடி முதலியார் வழங்கினார். 1974ஆம் ஆண்டு இந்நிறுவனம் மண்டல புற்று நோய் ஆராய்ச்சி நிறுவனமாகவும் பின்னர் தேசிய அளவில் *தன்னாட்சி புற்று நோய் ஆராய்ச்சி மையமாக* தரம் உயர்த்த வேண்டும் என்று தமிழக அரசு, நடுவண் அரசுக்கு கோரிக்கை விடுத்துள்ளது. நடுவண் அரசின் சுகாதாரம் மற்றும் குடும்ப நலத்துறை அமைச்சகம் இந்நிறுவனத்திற்கு சிறந்த மையம் எனும் தரத்தினை வழங்கியுள்ளது.  

## கல்விபுலம்
இந்த புற்றுநோய் நிறுவனம் இந்தியாவின் மருத்துவக் கவுன்சிலால் அங்கீகரிக்கப்பட்ட புற்றுநோயின் பல்வேறு துணைப் பிரிவுகளில் பட்டங்களை வழங்கும் முதல் மருத்துவப் பள்ளியாகும். இந்த நிறுவனம் *எம். டி.* (ரேடியோதெரபி), *டி.எம்* (மருத்துவ புற்றுநோயியல்), *எம்.சி.எச்.* (அறுவை சிகிச்சை) மற்றும் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைந்த பிற பட்டயம் மற்றும் ஆய்வுநிதித் திட்டங்களை நடத்தி வருகிறது. மருத்துவ இயற்பியல், மருத்துவ-புற்றுநோய் மற்றும் மூலக்கூறு புற்றுநோயியல் ஆகிய துறைகளில் ஆய்வியல் நிறைஞர் மற்றும் முனைவர் பட்டங்களுக்கு வழிவகுக்கும் ஆராய்ச்சிக்காக இந்த நிறுவனம் சென்னைப் பல்கலைக்கழகம் மற்றும் அண்ணா பல்கலைக்கழகம் என இரு பல்கலைக்கழக அங்கீகாரம் பெற்றுள்ளது.
# வெண்டாழிசை

**வெண்டாழிசை** தமிழ் பாவினங்களில் ஒன்றான தாழிசையின் வகைகளுள் ஒன்று. இது ஆசிரியத்தளை, கலித்தளை ஆகியவற்றுள் ஒன்றாலோ, பலவாலோ மூன்றடிகளில் அமையும். இதன் ஈற்றடி சிந்தடியாகவும் (முச்சீர்) ஏனைய அடிகள் அளவடியாகவும் (நாற்சீர்) வரும்.  

;எடுத்துக்காட்டு  
<poem>  
நண்பி தென்று தீய சொல்லார்  
முன்பு நின்று முனிவு செய்யார்  
அன்பு வேண்டு பவர்  
</poem>  
(ஆசிரியத்தளையில் அமைந்த வெண்டாழிசைப் பாடல்)  

- தமிழ் இணையக் கல்விக்கழகப் பாடம்1
- தமிழ் இணையக் கல்விக்கழகப் பாடம்2
# விக்கிப்பீடியா:விக்கி விடுப்பு


**விக்கி விடுப்பு** என்பது விக்கிப்பீடியாவின் தீவிர தொடர் பங்களிப்பாளர் தற்காலிகமாக விக்கிப்பீடியா பணியில் இருந்து விலகியிருக்க வேண்டிய சூழ்நிலை ஏற்படுதல் ஆகும்.  

பணி மிகுதி, வேலைப்பளு, புற வாழ்வுச் சிக்கல்கள், தனிப்பட்ட சில வேலைகள் என்பன போன்ற காரணங்களால் விக்கிப்பணியை இடைநிறுத்தம் செய்ய வேண்டி வந்தாலும் சில பயனர்கள் நேரம் கிடைக்கும் போதெல்லாம் ஏதாவது ஒரு வழியில் விக்கிப்பீடியாவிற்குள் வந்து என்ன நடக்கிறது என்றாவது பார்ப்பது உண்டு.  

விரும்பும் பயனர்கள் வலிந்து அமலாக்கப்பட்ட விக்கி விடுப்பு எடுக்கலாம். சில ஜாவா நிரல்களின் மூலம் இது சாத்தியமாகிறது. பயனர் தான் விரும்பும் தேதியில் மட்டுமே புகுபதிகை செய்ய இது உதவுகிறது. இடையில் விக்கிப்பணிக்கு திரும்ப விரும்புவோர் நிர்வாகி மூலம் இந்நிரலை செயலிழக்கச் செய்யலாம் அல்லது ஐ.பி. யாக வந்து பங்களிக்கலாம்.  

## பொதுவான வார்ப்புருக்கள்
விக்கி விடுப்பு எடுப்பதை பிற விக்கி நண்பர்களுக்குத் தெரிவித்தல் நல்லது. உதாரணமாக ஒரு பயனர் சனவரி 1 வரை விடுப்பில் செல்கிறார் என்று கொண்டால் அவர் தனது பேச்சுப்பக்கத்தில் இந்த வார்ப்புருவை இடலாம்.  

He would get this:
# விலக்கிய அல்லது வாயில்



**விலக்கிய அல்லது வாயில்** (ஆங்கிலம்: *XOR Gate* அல்லது *EXOR Gate*) எனப்படுவது உள்ளீடுகளில் ஏதேனும் ஒன்று மட்டும் ஒன்று என இருப்பின், வெளியீடும் ஒன்றாக அமையும் தருக்கப் படலையாகும். இங்கே இரண்டு உள்ளீடுகளும் ஒன்று எனவோ அல்லது பூச்சியம் எனவோ அமைந்தால் வெளியீடு பூச்சியம் என அமையும்.  

## குறியீடுகள்
விலக்கிய அல்லது வாயிலுக்கு ஏ. என். எசு. ஐ. குறியீடு, ஐ. இ. சி. குறியீடு என இரண்டு வகையான குறியீடுகள் காணப்படுகின்றன.  

## உண்மை அட்டவணை
<math>A</math>ஐயும் <math>B</math>ஐயும் உள்ளீடுகளாகக் கொண்ட விலக்கிய அல்லது வாயிலின் வெளியீடு <math>(\overline A \cdot B) + (A \cdot \overline B)</math> ஆகும்.  
| <math>{A}</math> | <math>{B}</math> | <math>{A}</math> XOR <math>{B}</math> |  |
| --- | --- | --- | --- |
| 0 | 0 | 0 |  |
| 0 | 1 | 1 |  |
| 1 | 0 | 1 |  |
| 1 | 1 | 0 | } |